బిందు సేద్యం

బిందు సేద్యం (లేదా చుక్కల సాగు) అనేది ఒక సూక్ష్మసేద్య విధానం. ఈ విధానంలో నీటిని చుక్కల రూపంలో వేర్లకు చేరేలా చూస్తారు. నీటి సరఫరా నేలపైన నుంచీ ఉండవచ్చు లేదా భూమిలోప పూడ్చిపెట్టిన గొట్టాల ద్వారా ఉండవచ్చు. వేర్లకు నేరుగా నీరు అందేలా చూసి అది ఆవిరి కాకుండా చూడటం ఈ విధానం ప్రధాన లక్ష్యం. దీని ద్వారా సాగుకు అవసరమయ్యే నీరు, పోషకాలు పొదుపు చేయవచ్చు.

2023 నాటికి ప్రపంచం వ్యాప్తంగా సుమారు 3% మంది రైతులు బిందు సేద్యం ద్వారా సాగు చేస్తున్నారు.

2012 నాటికి బిందు సేద్యాన్ని, ఇంకా ఇతర సూక్ష్మ సేద్యాలను అందిపుచ్చుకోవడంలో చైనా, భారతదేశం ముందువరుసలో ఉన్నాయి. ప్రపంచ వ్యాప్తంగా ఒక కోటి హెక్టార్ల భూమి ఈ సాంకేతికతను సాగులో ఉపయోగించుకుంటోంది. కానీ ఇది ప్రపంచం సాగుభూమిలో కేవలం 4 శాతం మాత్రమే. ఇజ్రాయిల్ కు చెందిన నెటాఫిం అనే సంస్థ ఈ సాంకేతికతలో అగ్రస్థానంలో ఉంది.Tova Cohen, Israeli irrigation firm Netafim sees 50 pct earnings rise by 2020, Reuters.com, 21 March 2018, accessed 1 August 2019 భారతదేశానికి చెందిన జైన్ ఇరిగేషన్ అనే సంస్థ కూడా ఈ రంగంలోరెండో పెద్ద సంస్థగా అభివృద్ధి చెందుతూ వస్తోంది.Drip Irrigation Expanding Worldwide , National Geographic, 25 June 2012, accessed 1 August 2019 2017 లో రివ్యులిస్ అనే సంస్థ యూరోడ్రిప్ అనే సంస్థను కొనుగోలు చేయడం ద్వారా సాగు పరికరాల ఉత్పత్తిలో రెండో పెద్ద సంస్థగా అవతరించింది.Rivulis Irrigation buys Greek co Eurodrip, Globes, 11 January 2017

 మూలాలు 

వర్గం:వ్యవసాయ పద్ధతులు